als_Latn dik_Latn sag_Latn
Para disa ditësh, një raport i ri zbuloi se Microsoft po zhvillon një shfletues të ri uebi për Windows 10, i quajtur Spartan. Kompania do t’u ofrojë përdoruesve një eksperiencë të ndryshme nga Internet Explorer për navigimin në internet. Janë shfaqur për herë të parë në internet pamje të këtij shfletuesi të ri, si dhe disa informacione rreth këtij projekti të veçantë.
Fotoja e mësipërme tregon një version beta krejtësisht të ri të shfletuesit Spartan duke hapur një faqe të Facebook-ut. Shfletuesi duket më shumë si shfletuesit Chrome/Firefox se si Internet Explorer.
Shfletuesi i ri i Microsoft-it do të vijë me disa veçori të reja shumë të mira, që do të përmirësojnë eksperiencën e shfletimit në internet. Spartan do t’ju lejojë të komandoni me zë, si “shto tek të preferuarat”, “shko tek Facebook.com.”
Raporte të mëparshme kanë sugjeruar se Windows 10 do të ketë të instaluar asistentin virtual Cortana, që do të lejojë përdoruesit të kryejnë një sërë veprimesh në kompjuterët e tyre duke përdorur komandat zanore, ngjashëm me pajisjet Windows Phone.
(Herë të lexuara: 180)
als_Latn als_Latn als_Latn als_Latn als_Latn